

PROJEKTS uz 05.08.2024.

Vēlamais izskatīšanas laiks:

Tuvākā domes sēde vai ārkārtas domes sēde

sagatavotājs: Arnis Rozītis

ziņotājs: Arnis Rozītis

LĒMUMS

Ādažos, Ādažu novadā

2024. gada 8. augustā **Nr.**«DOKREGNUMURS»

**Par sadarbības līguma slēgšanu ar Latvijas Futbola federāciju par automātiskās laistīšanas sistēmas ierīkošanu Ādažu stadionā**

Ar Ādažu novada pašvaldības domes 2024. gada 30. maija lēmumu Nr. 214 “Par automātiskās laistīšanas sistēmas ierīkošanu Ādažu stadionā” (turpmāk – Lēmums Nr. 214) tika atbalstīta iecere automātiskās laistīšanas sistēmas ierīkošanai Ādažu vidusskolas stadiona futbola laukumā, nosakot, ka pēc pieteikuma apstiprināšanas Latvijas Futbola federācijā (turpmāk – LFF), dome lems par sadarbības līguma slēgšanu ar LFF un sistēmas ierīkotāju, vienojoties par sistēmas ierīkošanas termiņiem un tehnisko specifikāciju.

LFF atbalstīja automātiskās laistīšanas sistēmas ierīkošanu un iesniedza pašvaldībai saskaņošanai sadarbības līguma projektu, paredzot, ka LFF veiks maksājumu **EUR 22 140**, ieskaitot pievienotās vērtības nodokli (turpmāk - PVN) par veiktajiem darbiem.

Līgums paredz, ka pašvaldība ne vēlāk kā līdz 2025. gada 30. aprīlim veic ūdens pieslēguma izbūvi līdz futbola laukuma malai, risinājumu saskaņojot ar LFF, ievērojot darbu izpildītāja iesniegto tehnisko specifikāciju un prasības:

1. ūdensvada diametrs 63 mm;
2. darba spiediens ne mazāks kā 7,5 bar;
3. ūdens patēriņš ne mazāks kā 14 m3/h;
4. laukums netiek izmantots līdz 2025. gada 15. augustam;
5. laistīšanas sistēmu pareiza ekspluatēšana un uzturēšana;
6. laukuma zāliena uzturēšana 5 gadus pēc laistīšanas sistēmas uzstādīšanas līgumā noteiktajā kārtībā.

Automātiskās laistīšanas sistēma jāierīko līdz 2025. gada 1. jūlijam.

Pašvaldības Centrālās pārvaldes Sporta nodaļas ieskatā ir atbalstāma piedāvātā sadarbības līguma noslēgšana ar LFF.

Pamatojoties uz Pašvaldību likuma 4. panta pirmās daļas 7. punktuun Sporta likuma 7. panta pirmās daļas 5. punktu*,* Lēmumu Nr. 214*,* Ādažu novada pašvaldības dome

**NOLEMJ:**

1. Atbalstīt sadarbības līguma (pielikumā) slēgšanu ar biedrību “Latvijas Futbola federācija” un darbu izpildītāju SIA “MODO GOLF” (reģ. 40003985836, juridiskā adrese Rājumsila iela 20,Rīga, LV-1057) par automātiskās laistīšanas sistēmas ierīkošanu Ādažu vidusskolas stadiona futbola laukumā.
2. Centrālās pārvaldes Juridiskajai un iepirkumu nodaļai 7 darba dienu laikā pēc lēmuma pieņemšanas sagatavot līguma projektu parakstīšanai.
3. Pašvaldības izpilddirektoram parakstīt 2. punktā minēto līgumu.
4. Centrālās pārvaldes Sporta nodaļas vadītājam sadarbībā ar P/A “Carnikavas komunālserviss” organizēt un nodrošināt līguma izpildi pašvaldībai piekritīgajos pienākumos.
5. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja vietnieks

attīstības jautājumos V. Bulāns

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@P/A CKS

@SPN

@JIN

@IDR

Arnis Rozītis (LRA), 27138082